PATVIRTINTA

Švenčionėlių Mindaugo gimnazijos direktoriaus 2013 m. spalio 3 d. įsakymu Nr. O-87

**ŠVENČIONĖLIŲ MINDAUGO GIMNAZIJOS**

**PAGALBOS TEIKIMO SPECIALIŲJŲ POREIKIŲ MOKINIAMS TVARKA**

**I. BENDROSIOS NUOSTATOS**

1. Ši pagalbos specialiųjų poreikių mokiniams teikimo tvarka (toliau – Tvarka) nustato pagalbos specialiųjų poreikių mokiniams tikslą, uždavinius, teikėjus ir gavėjus bei pagalbos specialiųjų poreikių mokiniams teikimą gimnazijoje.

2. Pagalbos specialiųjų poreikių mokiniams teikimą organizuoja gimnazijos Vaiko Gerovės Komisija.

3. Pagalba teikiama vadovaujantis Lietuvos Respublikos švietimo ir specialiojo ugdymo įstatymais, Lietuvos Respublikos Vyriausybės nutarimais, Švietimo ir mokslo ministerijos teisės aktais ir šia Tvarka.

**II. PAGALBOS TIKSLAS IR UŽDAVINIAI**

4. Pagalbos tikslas – didinti specialiųjų poreikių turinčių mokinių ugdymosi veiksmingumą.

5. Uždaviniai:

5.1. nustatyti mokinių specialiuosius ugdymosi poreikius ir juos tenkinti;

5.2. stiprinti mokytojų, tėvų (globėjų, rūpintojų) gebėjimą ugdyti mokinius, turinčius specialiųjų ugdymosi poreikių;

5.3. sudaryti palankias ugdymosi sąlygas gimnazijoje specialiųjų poreikių turintiems mokiniams.

**III. PAGALBOS TEIKĖJAI IR GAVĖJAI**

6. Pagalbos mokiniams teikėjai – psichologas, socialinis pedagogas, dalykų mokytojai, klasės vadovas:

6.1. psichologas – turintiems emocijų, elgesio, neurologinių sutrikimų, bendravimo įgūdžių problemų;

6.2. socialinis pedagogas – turintiems socialinės adaptacijos ir specifinės integracijos gimnazijoje sunkumų;

6.3. dalykų mokytojai – turintiems įvairių sutrikimų ir ugdomiems pagal specialiąsias (individualizuotas arba pritaikytas) programas;

6.4. klasės vadovas – turintiems bendravimo įgūdžių problemų.

7. Pagalbos gavėjai – specialiųjų ugdymosi poreikių turintys mokiniai.

**IV. PAGALBOS ORGANIZAVIMAS**

8. Pagalba teikiama, kai ją skiria gimnazijos Vaiko Gerovės komisija ar Švenčionių rajono Švietimo pagalbos tarnyba, įvertinusi raidos sutrikimą ir specialiuosius ugdymosi poreikius.

9. Socialinis pedagogas, psichologas, dalyko mokytojai savo veiklą organizuoja vadovaujantis Vaiko Gerovės Komisijos darbo organizavimo reglamentu, Švietimo pagalbos mokantis tvarkos aprašu, patvirtintu direktoriaus 2013 m. rugpjūčio 30 d. įsakymu Nr. O-60.

10. **Dalyko mokytojas:**

10.1. pastebėjęs mokinio ugdymosi sunkumus, apie tai informuoja Vaiko gerovės komisiją ir pateikia jo rašto darbus;

10.2. aptaria jo pasiekimus, numato tolesnius darbus;

10.3. kartą per mėnesį informuoja tėvus ir Vaiko gerovės komisiją apie vaiko pasiekimų rezultatus;

10.4. negerėjant rezultatams, kreipiasi į gimnazijos Vaiko Gerovės Komisiją, prašydamas nustatyti specialiąją pagalbą;

10.5. konsultuojamas psichologo rengia pritaikytas programas;

10.6. vertina mokinį pagal programoje numatytus pasiekimus;

10.7. pastebėjęs mokinio (mokomo specialiąsias programas) mokymosi rezultatų pagerėjimą ir gavęs tėvų (globėjų ar rūpintojų) sutikimą kreipiasi į gimnazijos Vaiko Gerovės komisiją dėl programos nutraukimo;

10.8. dėl I klasės mokinio mokymosi sunkumų į VGK kreipiasi ne anksčiau kaip po diagnostinių patikrinimų arba po I pusmečio.

11. **Psichologas** – teikia pagalbą specialiųjų poreikių mokiniams tokiomis formomis:

11.1. kartu su mokytoju numato individualaus darbo su vaiku būdus ir metodus;

11.2. konsultuoja mokytojus ir tėvus (globėjus, rūpintojus) ir teikia jiems reikiamą pagalbą ugdymo klausimais

11.3. pataria mokytojams pritaikant mokomąją medžiagą ir metodines priemones bei ruošiant specialiąsias programas

11.4. veda individualius pokalbius su specialiųjų poreikių mokiniu, tėvais (globėjais, rūpintojais), mokytojais;

11.5. dirba grupėje su specialiųjų poreikių mokiniais, mokytojais;

11.6. nesant akivaizdaus vaiko raidos sutrikimo, skiria 3-jų mėnesių stebėjimo laikotarpį;

11.7. negerėjant mokymosi rezultatams kartu mokytojais ruošia dokumentus VGK.

11.8. bendradarbiauja su Švenčionių rajono Švietimo pagalbos tarnyba (spec. pedagogu, psichologu ir pan.);

**12. Socialinis pedagogas** – teikia pagalbą specialiųjų poreikių mokiniams, kai neužtenka klasės vadovo ar mokytojo kompetencijos:

12.1. veda individualius pokalbius su mokiniais, tėvais (globėjais, rūpintojais), pedagogais, sprendžiant mokykloje kylančias problemas;

12.2. organizuoja darbą grupėje su specialiųjų poreikių mokiniais;

12.3. lanko kartu su klasės vadovu ar specialiųjų poreikių mokinius namuose ir vertina socialinę aplinką;

12.4. bendradarbiauja su kitomis valstybinėmis ir visuomeninėmis organizacijomis;

12.5. organizuoja ir koordinuoja socialinę paramą.

13. **Klasės vadovas** teikia pagalbą specialiųjų poreikių mokiniams tokiomis formomis:

13.1. informuoja mokinį, jo tėvus (globėjus, rūpintojus) apie ugdymo(si) organizavimą;

13.2. lanko kartu su socialiniu pedagogu specialiųjų poreikių mokinius namuose ir vertina socialinę aplinką;

13.3. veda individualius pokalbius su mokiniais, tėvais (globėjais, rūpintojais), pedagogais, sprendžiant mokykloje kylančias problemas; t.y. būna tarpininku, koordinatoriumi, derinant tėvų, mokytojų, vadovų tarpusavio reikalavimus, požiūrius į ugdytinio mokymąsi, elgesio reikalavimus;

13.4. specialiųjų poreikių vaikus integruoja į klasės, mokyklos bendruomenę.

14. Specialiųjų ugdymosi poreikių turintys mokiniai ugdomi visiškos integracijos forma:

14.1. specialiųjų poreikių mokinys gali būti mokomas pagal pritaikytas arba individualizuotas programas;

14.2. specialiąsias programas rengia dalyko mokytojas, konsultuojamas VGK narių;

14.3. mokinio, kuris mokosi pagal specialiąsias programas, ugdymo rezultatai vertinami pagal programoje numatytus pasiekimus, suderinus su tėvais (globėjais, rūpintojais) vertinimo būdus, formas;

14.4. specialioji pedagoginė pagalba (specialiosios pratybos) mokiniams teikiama per pamokas ir/ar suderinus su mokiniu ir atliekamos ne pamokų metu.

**V. ATSISKAITOMYBĖ**

15. Dalykų mokytojai darbo rezultatus fiksuoja raštu el. dienyne, pasiekimų knygelėje, rezultatai aptariami po pusmečio ir mokslo metų pabaigoje VGK posėdyje.

16. Psichologas, socialinis pedagogas, klasės vadovas už darbo rezultatus atsiskaito VGK , o VGK apie pasiektus rezultatus informuoja direktorių.

­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_

Sudarė Vaiko gerovės komisija

2013-10-01